./data/phi0914/phi001/phi0914.phi001.perseus-lat2.xml
Capitolium ab exulibus et servis               occupatum caesis his receptum est  census bis actus est  priore lustro               censa sunt civium capita * octo milia septingenta quattuordecim praeter               orbos orbasque, sequenti centum septendecim milia ducenta undeviginti                cum adversus Aequos male gesta res esset, L  Quinctius Cincinnatus               dictator factus, cum rure intentus operi rustico esset, ad id bellum               gerendum arcessitus est  is victos hostes sub iugum misit  tribunorum               plebis numerus ampliatus est, ut essent decem, tricesimo sexto anno a               primis tribunis plebis  petitis per legatos et adlatis Atticis legibus               ad constituendas eas proponendasque decemviri pro consulibus sine ullis               aliis magistratibus creati altero et trecentesimo anno, quam Roma               condita erat, et ut a regibus ad consules, ita a consulibus ad               decemviros imperium translatum  hi decem tabulis legum positis cum               modeste se in eo honore gessissent et ob id in alterum quoque annum               eundum esse magistratum placuisset, duabus                   tabulis ad decem adiectis cum complura inpotenter fecissent,               magistratum noluerunt deponere et in tertium annum retinuerunt, donec               inviso eorum imperio finem adtulit libido Ap  Claudi  qui cum in amorem               Virginiae virginis incidisset, summisso, qui eam in servitutem I               peteret, necessitatem ** patri eius Virginio inposuit  rapto ex taberna               proxima cultro filiam occidit, cum aliter effici non posset, ne in               potestatem stuprum inlaturi veniret  hoc tam magnae iniuriae exemplo               plebs concitata montem Aventinum  occupavit ceegitque               decemviros abdicare se magistratu  ex quibus Appius, qui praecipuam               poenam meruerat, in carcerem coniectus est; ceteri in exilium sunt acti                res praeterea contra Sabinos et Vulscos prospere gestas continet et               parum honestum populi Romani iudicium, qui iudex inter Ardeates et               Aricinos sumptus agrum, de quo ambigebatur, sibi adiudicavit